Só het Colin Farrell ophou rook | SARIE
Die akteur Colin Farrell het aan Men's Health vertel op watter vreemde manier hy uiteindelik opgehou rook het.
"Ek het 'n afsêbrief aan die 'gees van tabak' geskryf. Toe het ek die brief en bietjie tabak in 'n pan gesit, dit met paraffien besprinkel en aan die brand gesteek … Daarna het ek vir twee jaar niks gerook nie."
E!Online berig verder dat die 39-jarige pa van twee ook gesê het sy seuns (James, 11, en Henry, 5) is sy prioriteit. "Die belangrikste deel van my lewe is ver weg van die kameras af … Wanneer ek by die huis is, is my seuns die belangrikste. Daar is nooit 'n vervelige oomblik nie. Die een dag is hulle mal oor kalkoentoebroodjies en avokado en die volgende dag wil hulle dit nie eens sien nie. Dan moet ek iets anders vind om vir middagete te maak …" het Colin geskerts.